**Հավելված**

**Թալին համայնքի ավագանու**

**18.11.2022թ N 25-Ա որոշման**

**ՀԱՍՏԱՏՎԱԾ Է՝**

**ԹԱԼԻՆ ՀԱՄԱՅՆՔԻ ԱՎԱԳԱՆՈՒ**

**18.11.2022թ ԹԻՎ 25-Ա ՈՐՈՇՄԱՄԲ**

**ՀԱՄԱՅՆՔԻ ՂԵԿԱՎԱՐ՝**

**\_\_\_\_\_\_\_\_\_\_\_\_\_\_Տ.ՍԱՓԵՅԱՆ**

**Կ Ա Ն Ո Ն Ա Դ Ր ՈՒ Թ Յ ՈՒ Ն**

**ՀՀ ԱՐԱԳԱԾՈՏՆԻ ՄԱՐԶԻ ԹԱԼԻՆ ՀԱՄԱՅՆՔԻ**

**<<ԹԱԼԻՆԻ ՀԱՄԱՅՆՔԱՅԻՆ ՄՇԱԿՈՒՅԹԱՅԻՆ ԿԵՆՏՐՈՆ>>**

**ՀԱՄԱՅՆՔԱՅԻՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅՈՒՆ**

**(ՆՈՐ ԽՄԲԱԳՐՈՒԹՅԱՄԲ)**

**ԳՐԱՆՑՎԱԾ է՝**

ՀՀ ԱՐԴԱՐԱԴԱՏՈՒԹՅԱՆ ՆԱԽԱՐԱՐՈՒԹՅԱՆ

ՊԵՏԱԿԱՆ ՌԵԳԻՍՏՐԻ ՏԱՐԱԾՔԱՅԻՆ ԲԱԺՆԻ ԿՈՂՄԻՑ

ՎԿԱՅԱԿԱՆԻ ՀԱՄԱՐԸ\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ԳՐԱՆՑՄԱՆ ՕՐԸ\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ԳՐԱՆՑՄԱՆ ՀԱՄԱՐԸ\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ՀՎՀՀ\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Տ/Բ ՊԵՏ՝\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

<<------>> ------------ 2022թ

Կազմվել է 18.11.2022թ

Տպագրված է ընդամենը 2 օրինակ

Բաղկացած է 7 թերթից

Օրինակ թիվ\_\_\_\_

**Ք.ԹԱԼԻՆ**

**2022թ**

**1**

1. **ԸՆԴՀԱՆՈՒՐ ԴՐՈՒՅԹՆԵՐ**

1.1 ՀՀ Արագածոտնի մարզի Թալին համայնքի <<Թալինի համայնքային մշակույթային կենտրոն>> համայնքային ոչ առևտրային կազմակերպությունը (հետագայում Կազմակերպություն) շահույթ ստանալու նպատակ չհետապնդող, իրավաբանական անձի կարգավիճակ ունեցող, կրթադաստիարակչական ծրագրեր իրականացնող կազմակերպություն է

1.2. Կազմակերպությունն իր գործունեության ընթացքում ղեկավարվում է Հայաստանի Հանրապետության Սահմանադրությամբ, Հայաստանի Հանրապետության քաղաքացիական օրենսգրքով, <<Տեղական ինքնակառավարման մասին>>, <<Մշակութային օրենսդրության հիմունքների մասին>> ՀՀ օրենքով, այլ իրավական ակտերով և սույն կանոնադրությամբ:

Կազմակերպության իրավաունակությունը ծագում է նրա ստեղծման (պետական գրանցման) և դադարում է (լուծարման ավարտի) լուծարման պետական գրանցման պահից:

1.3 Կազմակերպությունը, որպես սեփականություն, ունի առանձնացված գույք և իր պարտավորությունների համար պատասխանատու է այդ գույքով: Կազմակերպությունը կարող է իր անունից ձեռք բերել ու իրականացնել գույքային և անձնական ոչ գույքային իրավունքներ, կրել պարտականություննր, դատարանում հանդես գալ որպես հայցվոր կամ պատասխանող:

1.4 Կազմակերպությունն ունի Հայաստանի Հանրապետության պետական զինանշանի պատկերով և իր հայերեն անվանմամբ կլոր կնիք, ձևաթղթեր, խորհրդանիշ և այլ անհատականացման միջոցներ:

1.5. Կազմակերպությունը պատասխանատվություն չի կրում հիմնադրի պարտավորությունների համար:

1.6. Կազմակերպության անվանումը՝

1. Հայերեն լրիվ՝ Հայաստանի Հանրապետության Արագածոտնի մարզի Թալին համայնքի <<Թալինի համայնքային մշակույթային կենտրոն>> համայնքային ոչ առևտրային կազմակերպություն

**2. Հայերեն կարճ**՝ ՀՀ Արագածոտնի մարզի <<Թալինի համայնքային մշակույթային կենտրոն>> ՀՈԱԿ:

1.7.Կազմակերպությունն ունի ինքնուրույն հաշվեկշիռ և բանկային հաշիվ:

1.8.Կազմակերպությունն այլ կազմակերպության հիմնադիր կամ մասնակից կարող է հանդիսանալ միայն հիմնադրի որոշմամբ:

1.9. Կազմակերպությունը Հայաստանի Հանրապետության օրենսդրությամբ սահմանված կարգով կարող է համագործակցել օտարերկրյա կրթական, մշակութային, հասարակական հաստատությունների և կազմակերպությունների հետ:

1.10. Կազմակերպությունում չեն թույլատրվում քաղաքական և կրոնական կազմակերպությունների ստեղծումն ու գործունեությունը:

1.11. Կազմակերպության գտնվելու վայրն է` ՀՀ, քաղաք Թալին, Շահումյան 3:

**2.ԿԱԶՄԱԿԵՐՊՈՒԹՅԱՆ ԳՈՐԾՈՒՆԵՈՒԹՅԱՆ ԱՌԱՐԿԱՆ ԵՎ ՆՊԱՏԱԿՆԵՐԸ**

2.1 Կազմակերպության տիպը մշակույթի կենտրոնն է: Թալինի քաղաքային մշակույթի կենտրոնը բնակչության ակտիվ հանգստի, հոգևոր զարգացման, հաղորդակցման հանրամատչելի կենտրոն է:

2.2 Համայնքային մաշկույթի կենտրոնի նպատակներն են՝

ա) Հանգստի ոլորտում բնակչության մշակույթային հետաքրքրությունների և հոգևոր պահանջմունքների ձևավորումն ու բավարարումը, նախաձեռնության զարգացման ու ստեղծագործական կարողության իրացումը:

բ) Ծավալել շերտավորված գործունեություն՝ ելնելով բնակչության ազգային, պրոֆեսիոնալ, տարիքային, հանրակրթական և այլ առանձնահատկություններից ու պահանջմունքներից, ակտիվորեն օգտագործելով մշակութային առկա բոլոր միջոցները, դաստիարակչական և մշակութային-մասսայական աշխատանքի ձևերն ու մեթոդները, զարգացնելով հանգստի կազմակերպման բազմաբնույթ տեսակները կատարելագործելով մշակութային սպասարկման ոլորտը: 2

**3. ԿԱԶՄԱԿԵՐՊՈՒԹՅԱՆ ՀԻՄՆԱՐԿՆԵՐԸ,**

**ՆԵՐԿԱՅԱՑՈՒՑՉՈՒԹՅՈՒՆՆԵՐԸ ԵՎ ՄԱՍՆԱՃՅՈՒՂԵՐԸ**

3.1 ՀՀ քաղաքացիական օրենսգրքի, պետական ոչ առևտրային կազմակերպությունների օրենքի և կանոնադրությանը համապատասխան Կազմակերպությունը կարող է ունենալ մասնաճյուղեր կամ ներկայացուցչություններ: Կազմակերպության հիմնարկները, մասնաճյուղերը ստեղծվում են հիմնադիր մարմնի որոշմամբ:

3.2 Կազմակերպության կողմից օտարերկրյա պետություններում մասնաճյուղերի ստեղծումը իրականացվում է տվյալ երկրի օրենսդրությանը համապատասխան, եթե ՀՀ միջազգային պայմանագրերեով այլ բան նախատեսված չէ:

3.3 Հայաստանի Հանրապետությունում կազմակերպության հիմնարկները, մասնաճյուղերը օրենքով սահմանված կարգով ենթակա են հաշվառման իրավաբանական անձանց գրանցում իրականացնող մարմնի կողմից:

**4. ԿԱԶՄԱԿԵՐՊՈՒԹՅԱՆ ԿԱՌԱՎԱՐՈՒՄԸ**

**4.1** Կազմակերպության կառավարման մարմիններն են Կազմակերպության հիմնադիրը (համայնքի ղեկավարը) և տնօրենը:Կամակերպության կառավարումն իրականացնում է Հիմնադիրը՝ ի դեմս համայնքի ղեկավարի, իսկ ղեկավարումը՝ գործադիր մարմինը (այսուհետ՝ Կազմակերպության տնօրեն):

**4.2** Կազմակերպության կառավարման բարձրագույն մարմինը Կազմակերպության հիմնադիրն է, որը իրականացնում է Կազմակերպության ընդհանուր կառավարումը:

Կազմակերպության հիմնադիրը ապահովում է՝ Կազմակերպության բնականոն գործունեությունը և պատասխանատվություն է կրում սույն կանոնադրությամբ սահմանված գործունեության չկատարման կամ ոչ պատշաճ իրականացման համար:

Թալինի վարչական տարածքում գործող մշակույթային խմբակների աշխատանքները կազմակերպվում, համակարգվում և ղեկավարվում են Կազմակերպության կողմից, որոնք իրենց գործունեության հետ կապված ենթակա ու հաշվետու են Կազմակերպության տնօրինությանը:

**4.3** Կազմակերպության հիմնադրի իրավասությանն են պատկանում`

**1**.Կազմակերպության կանոնադրության մեջ փոփոխությունների և լրացումների կատարումը,

Կազմակերպության կանոնադրության հաստատումը նոր խմբագրությամբ,

**2.** Կազմակերպությանն ամրացվող համայնքային սեփականություն հանդիսացող գույքի կազմի

հաստատումը

**3.** Կազմակերպության վերակազմակերպումը,

**4.** Կազմակերպության լուծարումը,

**5.** Կազմակերպության լուծարման հանձնաժողովի նշանակումը և լուծարման հաշվեկշիռների հաստատումը,

**6.**Կազմակերպության հիմնադրումը,

**7.**Կազմակերպություններում մասնակցության մասին որոշումների ընդունումը,

**8.**Կազմակերպության կառավարման համակարգի սահմանումը, Կազմակերպության տնօրենի

նշանակումը, նրա լիազորությունների վաղաժամկետ դադարեցումը,

**9.**Կազմակերպության գործունեության վերահսկողության իրականացումը,

**10.**Կազմակերպության գործունեության առարկայի և նպատակների, այդ թվում` Կազմակերպության կողմից իրականացվող գործունեության տեսակների և ծրագրերի սահմանումը, **11**.Կազմակերպության աուդիտի իրականացման որոշումն ընդունելը,

**12**.Կազմակերպության տարեկան ծախսերի, այդ թվում` արտաբյուջետային եկամուտների և ծախսերի նախահաշվի հաստատումը,

3

**13.**Կազմակերպության տարեկան հաշվետվությունների, տարեկան հաշվապահական հաշվեկշռի հաստատումը,

**14.**Կազմակերպության գույքի օտարման և ձեռքբերման հետ կապված գործարքներ

կատարելուն համաձայնությունը տալը,

**15**.Կազմակերպության ներքին գործունեությունը կարգավորող փաստաթղթերի (Կազմակերպության ներքին փաստաթղթեր) հաստատումը,

**16.**Կազմակերպության Հիմնադիրն իրավունք ունի որոշումներ ընդունել նաև Օրենքով և սույն կանոնադրությամբ նախատեսված ցանկացած այլ հարցի շուրջ:

**4.4** Կազմակերպության ընթացիկ, գործունեության ղեկավարումը իրականացնում է տնօրենը, որին նշանակում և ազատում է Հիմնադիրը օրենքով սահմանված կարգով:

Տնօրենը լուծում է բոլոր հարցերը, բացի Կազմակերպության Հիմնադրի իրավասությանը վերաբերվող հարցերի:

Տնօրենը օրենքով, Հիմնադրի որոշումներով, աշխատանքային պայմանագրով, սույն կանոնադրությամբ իրեն վերապահված լիազորությունների շրջանակներում ղեկավարում է կազմակերպության գործունեությունը և կրում է պատասխանատվություն օրենքների, այլ իրավական ակտերի, Հիմնադրի որոշումների, սույն կանոնադրության, աշխատանքային պայմանագրի պահանջները չկատարելու կամ ոչ պատշաճ կատարելու համար: Տնօրենը լրիվ գույքային պատասխանատվություն է կրում իր մեղքով Կազմակերպությանն, Հիմնադրին, պետությանը պատճառված վնասի համար, ընդ որում` տնօրենի լիազորությունների դադարեցումը հիմք չէ պատճառած վնասը հատուցելու պարտականությունը չկատարելու համար: Հիմնադրի անունից հանդես եկող պաշտոնատար անձը (Հայաստանի Հանարպետության Արագածոտնի մարզի Թալին համայնքի ղեկավարը) պարտավոր է օրենքով սահմանված կարգով լուծել վերը նշված վնասի փոխհատուցման հարցը, հակառակ դեպքում` նա կրում է լրիվ գույքային պատասխանատվություն: Տնօրենի բացակայության դեպքում` Հիմնադրի գրավոր որոշման համաձայն` տնօրենի լիազորություններն իրականացնում է այլ անձ:

**4.5** Կազմակերպության տնօրենը իր իրավասության սահմաններում`

**1.** առանց լիազորագրի գործում է Կազմակերպության անունից, ներկայացնում է նրա շահերը պետության, նրա մարմինների, այլ կազմակերպությունների և քաղաքացիների հետ հարաբերություններում, այլ պետություններում և միջազգային կազմակերպություններում,

**2.** տնօրինում է Կազմակերպության գույքը, և ֆինանսական միջոցները,

**3.** կնքում է պայմանագրեր, այդ թվում` աշխատանքային,

**4.** տալիս է լիազորագրեր, այդ թվում` վերալիազորման իրավունքով լիազորագրեր,

**5.** բանկում բացում է հաշվարկային և այլ հաշիվներ,

**6.** իր իրավասության սահմաններում արձակում է հրամաններ, հրահանգներ, տալիս է կատարման համար պարտադիր ցուցումներ և վերահսկում դրանց կատարումը,

**7.** սահմանված կարգով աշխատանքի է ընդունում և աշխատանքից ազատում Կազմակերպության աշխատակիցներին,

**8.** աշխատակցի նկատմամբ կիրառում է խրախուսման և կարգապահական պատասխանատվության միջոցներ,

**9.** ապահովում է խմբակների ընտրությունն ու տեղաբաշխումը

**10**. վերահսկում է խմբակների կազմակերպումը.

**11**. պլանավորում է մշակույթային կենտրոնի աշխատանքները, սահմանում է աշխատողների պարտականությունները, ապահովում ներքին աշխատանքային կարգապահության կանոնների պահպանումը **12.**Կազմակերպության տնօրենը չի կարող զբաղեցնել այլ պաշտոն կամ կատարել վճարովի այլ աշխատանք, բացի գիտական, մանկավարժական և ստեղծագործական աշխատանքից. **13.** մշակույթի կենտրոնի տնօրենի բացակայության դեպքում նրա պարտականությունները կատարում է գեղմասվարը կամ մեթոդիստներից որևէ մեկը.

մշակույթի կենտրոնի աշխատանքների արդյունավետ կազմակերպման նպատակով ստեղծվում է մշակույթի կենտրոնի խորհուրդ. 4

**14.** Իրականացնում է օրենսդրությանը չհակասող այլ լիազորություններ:

**15.** իրականացնում է օրենքով, Հիմնադրի որոշումներով, սույն կանոնադրությամբ իրեն վերապահված կամ Հիմնադրի կողմից տրված այլ լիազորություններ և հանձնարարություններ:

**4.6** Կազմակերպության գործունեության նկատմամբ վերահսկողությունն իրականացնում է Հիմնադրի կողմից լիազորված անձը, օրենքով նախատեսված այլ պետական կառավարման մարմիններ:

Կազմակերպության տարեկան ֆինանսական հաշվետվության հավաստիությունը վերստուգելու համար Հիմնադիրն իրավունք ունի ամեն տարի ներգրավել արհեստավարժ վերստուգիչ` աուդիտորի (արտաքին աուդիտ):

**4.7** Կազմակերպության և աշխատողների հարաբերությունները կարգավորվում են ՀՀ աշխատանքային Օրենսդրությամբ.

**5.ԿԱԶՄԱԿԵՐՊՈՒԹՅԱՆ ԻՐԱՎԱԿԱՆ ԿԱՐԳԱՎԻՃԱԿԸ, ԻՐԱՎՈՒՆՔՆԵՐՆ ՈՒ ՊԱՐՏԱԿԱՆՈՒԹՅՈՒՆՆԵՐԸ**

**5.1** Պետական գրանցման պահից Կազմակերպությունը ձեռք է բերում իրավաբանական անձի կարգավիճակ:

**5.2** Կազմակերպությունը կարող է իր անունից կնքել պայմանագրեր, ձեռք բերել ու իրականացնել գույքային և անձնական ոչ գույքային իրավունքներ, կրել պարտականություններ, դատարանում հանդես գալ որպես հայցվոր կամ պատասխանող:

**5.3** Կազմակերպությունն ունի ինքնուրույն հաշվեկշիռ և բանկային հաշիվներ, ինչպես ՀՀ դրամով, այնպես էլ արտարժույթով;

**5.4** Կազմակերպությունը կարող է լինել այլ կազմակերպության հիմնադիր (մասնակից) միայն հիմնադրի որոշմամբ:

**5.5** Կազմակերպությունը Հայաստանի Հանրապետության օրենսդրությամբ սահմանված կարգով կարող է համագործակցել օտարերկրյա հաստատությունների և կազմակերպությունների հետ:

**5.6** Կազմակերպությունն իրավունք ունի.

---- Իր կանոնադրական նպատակների իրականացման համար ՀՀ օրենսդրությամբ սահմանված կարգով ձեռք բերել անհրաժեշտ ապրանքներ, աշխատանքներ և ծառայություններ:

---- Հիմնադրի որոշումների կամ սույն կանոնադրության համապատասխան իր հայեցողությամբ տիրապետել, տնօրինել և օգտագործել իրեն ամրացված գույքը, մեկ տարուց ոչ ավելի ժամկետով` իրեն ամրացված գույքը հիմնադրի անունից հանձնել վարձակալության,

---- Օգտվել օրենսդրությամբ և սույն կանոնադրությամբ սահմանված այլ իրավունքներից:

**5.7** Կազմակերպության տնտեսական գործունեությունից գոյացած ֆինանսական միջոցները տնօրինում է կազմակերպությունը, իսկ դրամական միջոցների ծախսման կարգը սահմանում է Հիմնադիրը:

**5.8** Կազմակերպությունն իրավունք չունի իրեն ամրացված գույքը կամ դրա նկատմամբ իր իրավունքները օտարել, գրավ դնել, հանձնել անհատույց օգտագործման:

**5.9** Կազմակերպությունը պարտավոր է.

----Օրենսդրությամբ կամ այլ իրավական ակտերով սահմանված կարգով իրականացնել հաշվապահական հաշվառում ու ներկայացնել վիճակագրական հաշվետվություն,

----աշխատանքային պայմանագրեր կնքել Կազմակերպության աշխատակիցների հետ,

----պատասխանատվություն կրել և փոխհատուցել իր կողմից հասցրած վնասը` կնքած պայմանագրերը չկատարելու կամ ոչ պատշաճ կատարելու,այլ անձանց սեփականության իրավունքը խախտելու համար,

----հրապարակել իր տարեկան ֆինանսական հաշվետվությունը,

5

---- ապահովել Կազմակերպության փաստաթղթերի (Կազմակերպության կանոնադրության, գույքի նկատմամբ գույքային իրավունքները հաստատող փաստաթղթերի, Կազմակերպության ներքին փաստաթղթերի, տարեկան հաշվետվությունների, հաշվապահական հաշվառման փաստաթղթերի, տնօրենի հրամանների ու հրահանգների Հայաստանի Հանրապետության օրենքներով և այլ իրավական ակտերով նախատեսված այլ փաստաթղթերի) պահպանումը:

----Կրել օրենսդրությամբ և սույն կանոնադրությամբ սահմանված այլ պարտավորություններ:

**6. ԿԱԶՄԱԿԵՐՊՈՒԹՅԱՆ ՀԻՄՆԱԴԻՐԸ**

**6.1** Կազմակերպության հիմնադիրն ունի Կազմակերպության գործունեությանը և կառավարմանը վերաբերվող ցանկացած հարց վերջնական լուծելու իրավունք, բացառությամբ Օրենքով նախատեսված դեպքերի:

**6.2** Կազմակերպության հիմնադիրն իրավունք ունի`

----հետ վերցնել իր կողմից Կազմակերպությանն ամրացված գույքը (այդ թվում` գույքի օգտագործման ընթացքում առաջացած անբաժանելի բարելավումները),

----կասեցնել կամ ուժը կորցրած ճանաչել Կազմակերպության տնօրենի Հայաստանի Հանրապետության օրենսդրության պահանջներին հակասող հրամանները, հրահանգները, կարգադրություններն ու ցուցումները,

----վերահսկողություն իրականացնել Կազմակերպությանն ամրացված համայնքային սեփականություն հանդիսացող գույքի օգտագործման և պահպանության նկատմամբ,

----հայցով դիմել դատարան` Օրենքի կամ սույն կանոնադրության պահանջների խախտմամբ կատարված գործարքը անվավեր ճանաչելու նպատակով, օգտվել Օրենքով և Կազմակերպության կանոնադրությամբ նախատեսված այլ իրավունքներից:

**6.3** Կազմակերպության հիմնադիրը պարտավոր է`

----ապահովել Կազմակերպության բնականոն գործունեությունը,

----չհրապարակել Կազմակերպության գործունեության վերաբերյալ գաղտնիք պարունակող տեղեկություններ,

----կատարել Կազմակերպության նկատմամբ ստանձնած պարտավորությունները, պահպանել սույն կանոնադրության դրույթները:

**5.ԿԱԶՄԱԿԵՐՊՈՒԹՅԱՆ ՄՇԱԿՈՒՅԹԻ ԿԵՆՏՐՈՆԻ ԳՈՒՅՔԸ ԵՎ**

**ՖԻՆԱՆՍԱԿԱՆ ԳՈՐԾՈՒՆԵՈՒԹՅՈՒՆԸ**

5.1 Կազմակերպության տարածքը և գույքը հիմնադրի սեփականությունն է, որը հանձնվում է Կազմակերպությանն անհատույց և անժամկետ օգտագործման: Հետագայում, Կազմակերպսւթյան կողմից իր գործունեության ընթացքում ձեռք բերված գույքը հանդիսանում է Կազմակերպության սեփականությունը:

5.2 Կազմակերպությունն իրավունք ունի օրենքի, հիմնադրի որոշումների և սույն կանոնադրությանը համապատասխան տիրապետելու, տնօրինելու և օգտագործելու սեփականության իրավունքով իրեն պատկանող գույքը.

5.3 Կազմակերպության սեփականության պահպանման հոգսը կրում է մշակույթի կենտրոնը.

5.4 Հիմնադիրը կարող է մշակույթի կենտրոնին անժամկետ և անհատույց օգտագործման իրավունքով ամրացնել ցանկացած գույք.

ա) Հիմնադիրն իրավունք ունի հետ վերցնել իր կողմից կազմակերպության ամրացված գույքը.

5.5 Հիմնադրի կողմից որպես սեփականություն հանձնվող գույքի արժեքը չի կարող գերազանցել նվազագույն աշխատավարձի տասհազարապատիկը.

5.6 Կազմակերպության սեփականության վրա կարող է բռնագանձում տարածվել միայն դատական կարգով.

6

5.7 Կազմակերպությունն իրավունք չունի ամրացված գույքը կամ դրա նկատմամբ իր իրավունքներն օտարել, գրավ դնել, հանձնել անհատույց օգտագործման.

ա) Կազմակերպությունն իրավունք ունի իրեն ամրացված գույքը համայնքի անունից հանձնել վարձակալության, եթե դա չի արգելված հիմնադրի որոշմամբ.

Ամրացված գույքի վարձակալության ժամկետը մեկ տարուց ավելի չի կարող սահմանվել, բացառությամբ հիմնադրի կողմից սահմանված դեպքերի.

բ)ամրացված գույքի օգտագործման արդյունքում կազմակերպության ստացած եկամուտները նրա սեփականությունն են: Կազմակերպության ամրացված գույքի օգտագործման ընթացքում առաջացած անբաժանելի բարելավումները հանդիսանում են հիմնադրի սեփականությունը:

5.8 Հիմնադրի կողմից կազմակերպությանն ամրացված անշարժ գույքի կամ պետական պարտադիր գրանցման ենթակա գույքի նկատմամբ պետական կազմակերպության օգտագործման իրավունքը ծագում է դրանց նկատմամբ իրավունքի համայնքային գրանցման պահից.

**5.9** Կազմակերպության ֆինանսական միջոցների հիմնական աղբյուրն համայնքային բյուջեն է:Բյուջետային միջոցները գոյանում են համայնքային պատվերով նախատեսված գումարներից և օգտագործված ՀՀ գործող օրենսդրությամբ սահմանված կարգով:

**5.10** Ֆինանսական լրացուցիչ աղբյուրներ են՝

ա)իրավաբանական և ֆիզիկական անձնաց ներդրումները.

բ) ՀՀ օրենսդրությամբ չհակասող այլ աղբյուրներ:

**5.11** Կազմակերպության պահպանման համար բյուջեով նախատեսված միջոցները ծախսվում են բյուջետային հայտերին համապատասխան:

**5.12** Կազմակերպության աշխատողների թվաքանակը սահմանվում է նախահաշվով հաստատված աշխատավարձի ֆոնդի շրջանակներում:

**5.13** Վարչական և այլ աշխատողների աշխատավարձը հաշվարկելիս ի պաշտոնե աշխատավարձերը և տարիֆային դրույքները պետք է դիտվեն որպես երաշխավորող

վարձատրության նվազագույն չափ:

**5.14** Յուրաքանչյուր աշխատանքային ներդրմանը համապատասխան, մշակույթի կենտրոնին իրավունքներ է վարապահվում սահմանել աշխատավարձի ձևը և վճարման կարգը, ինչպես նաև բաշխել աշխատավարձերի ֆոնդերը:

**5.15** կազմակերպության գործունեության ընթացքում առաջացած շահույթն օգտագործվում է սույն կանոնադրությամբ նախատեսված նպատակների իրականացման համար:

Կազմակերպության շահույթի օգտագործման կարգը սահմանում է հիմանդիրը:

**5.16** Կազմակերպության կողմից իր կարիքների համար գնումները կատարվում են <<Գնումների մասին>> ՀՀ օրենքի սահմանված կարգով:

**5.17** Կազմակերպության հարկերը և պարտադիր այլ վճարները վճարվում են ոչ առևտրային բնույթի գործունեություն իրականացնող կազմակերպությունների համար նախատեսված կարգով և չափով:

**5.18** կազմակերպությունը ներկայացնում է հաշվապահական, վիճակագրական և այլ հաշվետվություններ ՀՀ օրենսդրությամբ սահմանված կարգով և ժամկետներով:

**6. ԿԱԶՄԱԿԵՐՊՈՒԹՅԱՆ ՎԵՐԱԿԱԶՄԱԿԵՐՊՄԱՆ ԵՎ ԼՈՒԾԱՐՄԱՆ ԿԱՐԳԸ**

6.1 Կազմակերպությունը կարող է վերակազմակերպվել հիմնադրի որոշմամբ, ՀՀ օրենսդրությամբ սահմանված կարգով:

6.2 Կազմակերպությունը դատական կարգով կարող է վերակազմակերպվել օրենքով սահմանված կարգով:

6.3 Կազմակերպությունը կարող է լուծարվել հիմնադրի որոշմամբ, օրենքով սահմանված կարգով:

6.4 Կազմակերպության լուծարմամբ նրա գործունեությունը դադարում է առանց իրավունքները և պարտականությունները իրավահաջորդության կարգով այլ անձնաց անցնելու:

6.5 Կազմակերպությունը դատական կարգով կարող է լուծարվել միայն օրենքով նախատեսված դեպքերում և կարգով: 7